Hej  Bolius

Vi påtænker køb af et hus, hvor der jvf. dingeo er høj risiko for oversvømmelse ved skybrud. Hvilken ekspert skal vi tale med for at få en uvildig vurdering om risiko og mulige forholdsregler?

Marianne S


Hvad gør vi når det hus vi gerne vil købe, i Dingeo står som med høj risiko for oversvømmelse?
Hej Marianne S

De fleste byggerådgivere vil kunne hjælpe med at gennemgå huset både inde og ude.

Du kan evt. også selv skabe dig et overblik ved at kigge vores nye kampagneside igennem. Her har vi fokus på skybrud og stormfloder og viser, hvor problemerne kan opstå, og hvad du kan gøre for at undgå dem: [Når vandet kommer udefra](https://www.bolius.dk/vandetkommer)

På samme side vil du også kunne finde en tjekliste, som kan være god at arbejde ud fra:  
[Tjekliste: Sådan gør du, når vandet kommer udefra](https://www.bolius.dk/tjekliste-saadan-goer-du-naar-vandet-kommer-udefra-77128)

På Klimatilspasning.dk er der en liste af kloakmestre og anlægsgartnere, som tilbyder et klimatjek til boligejere. Jeg ved ikke, hvor meget den fungerer i praksis, men de har også en liste, de arbejder sig ud fra. Du finder dem her:  
[Klimatilpasning.dk](https://www.klimatilpasning.dk/) og: [Klimatjek​​​​​​​​​​​​​​](https://www.klimatilpasning.dk/klimatjek)

